Downsindroom-meisie speel model vir klerewinkelLily Beddall (Foto: Facebook) Lily Beddall, ŉ tweejarige meisie met Down se sindroom, is die nuwe gesig van ŉ bekende klerewinkel in Engeland. Dié peuter se gesiggie is in al 217 van die Matalan-winkels te sien. “Dit was ŉ plesier om met Lily te werk. Sy was ŉ wonderlike model,” het Simon-Lee, bemarkingsdirekteur van die kettingwinkel, gesê. “Ons is so trots op haar en ons is so trots op alles wat sy bereik het. Dit is die beste ding wat met ons gebeur het,” het Vicky Beddall, Lily se ma, gesê. Die Beddall-gesin het gaan kyk hoe Lily se foto in die winkel lyk en sy het haarself onmiddellik herken. “Die kontrak staan inklusiwiteit voor en wil die gesig van skoonheid verander. Dit is wonderlik dat Matalan ŉ kind met Down se sindroom gekies het,” het Beddall bygevoeg. “Down se sindroom is nie wat jy verwag nie. Dit is partykeer harde werk, maar sy sou in elkgeval harde werk gewees het.” Lily is die tweede peuter met Down se sindroom wat in Matalan se bemarkingsmateriaal gebruik word. Bron: Independent